# Bánffy István

### A Wikipédiából, a szabad lexikonból.

Bánffy István (1522. február 9. - Cermec, 1568. január 28.), országbíró.

## [szerkesztés] Élete

Bánffy János nádor fia volt. Pécset 1543-ban többekkel együtt elhagyta a török közeledése miatt. 1556-ban a babócsai táborozásban vett részt. Főasztalnok volt és 1567-ben országbíróvá nevezték ki ki.

## [szerkesztés] Munkái

Kéziratos naplója:

- Az 1527–1567. évekről magyar és latin nyelvű családi és történeti jegyzeteket írt egy 1551-ben nyomatott Calendarium historicum című könyvbe, a hónapok napjainál üresen hagyott helyekre. A napló 1534-től kezdve magában foglalja a Bánffy-nemzetségre vonatkozó és az egykorú történeti feljegyzéseket magyar és latin nyelven, amelyeket fia Miklós és unokája Kristóf folytattak. Utóbbi halála után a könyv Luttár Mihály birtokába jutott, aki szintén bejegyzett a könyvbe a Bánffy nemzetségre vonatkozó adatokat. A későbbi tulajdonos, Mogosich Mátyás légrádi plébános 1660–1680 körül szintén beleírt egy feljegyzést. A kéziratot Az Alsólindvai Bánffy nemzetség naplója címmel közölte Sélyei Elek a Tudománytárban 1841-ben. (Uj folyam IX. 252. és 321. l.)

## [szerkesztés] Források

- Szinnyei József: Magyar írók élete és munkái, Arcanum, Budapest, 2000, ISBN 9638602996

A lap eredeti címe "http://hu.wikipedia.org../../../b/%C3%A1/n/B%C3%A1nffy_Istv%C3%A1n_36bc.html"

Kategóriák: Magyar történelmi személyek | Magyar történetírók | Bánffy család

##### Views

- Szócikk
- Vitalap
- Aktuális változat

##### Keresés